CELEX: 32015D0474
Language: lt
Date: 1426636800000
Title: 2015 m. kovo 18 d. Komisijos įgyvendinimo sprendimas (ES) 2015/474, kuriuo iš dalies keičiamas Įgyvendinimo sprendimas 2013/92/ES dėl Kinijos kilmės nurodytoms prekėms vežti faktiškai naudojamos medinės pakavimo medžiagos priežiūros, augalų sveikatos tikrinimo ir kitų priemonių (pranešta dokumentu Nr. C(2015) 1684)

20.3.2015   
            
            
               LT
            
            
               Europos Sąjungos oficialusis leidinys
            
            
               L 76/64
            
         KOMISIJOS ĮGYVENDINIMO SPRENDIMAS (ES) 2015/474
   2015 m. kovo 18 d.
   kuriuo iš dalies keičiamas Įgyvendinimo sprendimas 2013/92/ES dėl Kinijos kilmės nurodytoms prekėms vežti faktiškai naudojamos medinės pakavimo medžiagos priežiūros, augalų sveikatos tikrinimo ir kitų priemonių
   
      
         (pranešta dokumentu Nr. C(2015) 1684)
      
   
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje (1), ypač į jos 16 straipsnio 3 dalies ketvirtą sakinį,
   kadangi:
   
               (1)
            
            
               Komisijos įgyvendinimo sprendime 2013/92/ES (2) numatyta Kinijos kilmės nurodytoms prekėms vežti faktiškai naudojamos medinės pakavimo medžiagos priežiūra, augalų sveikatos tikrinimas ir kitos priemonės;
            
         
               (2)
            
            
               taikant Įgyvendinimo sprendimą 2013/92/ES nustatyta, kad tam tikroms Kinijos kilmės prekėms vežti naudojamos medinės pakavimo medžiagos Sąjungai vis dar kelia fitosanitarinį pavojų. Todėl šis sprendimas turėtų būti toliau taikomas iki 2017 m. kovo 31 d.;
            
         
               (3)
            
            
               valstybių narių atlikti augalų sveikatos patikrinimai parodė, kad šioms prekėms, t. y. šiferiui, glazūruotajai keramikai ir plokštiems valcavimo produktams iš geležies arba iš nelegiruotojo plieno, vežti naudojama medinė pakavimo medžiaga buvo taip pat užkrėsta kenksmingais organizmais, visų pirma Anoplophora glabripennis (Motschulsky). Todėl Įgyvendinimo sprendimas 2013/92/ES turėtų būti taikomas ir šioms prekėms;
            
         
               (4)
            
            
               Komisijos įgyvendinimo direktyva 2014/78/ES (3) išbrauktas Direktyvos 2000/29/EB IV priedo A dalies I skirsnio 8 punktas. Todėl turėtų būti išbrauktos nuorodos į Įgyvendinimo sprendimo 2013/92/ES 3 ir 4 straipsnių 8 punktą;
            
         
               (5)
            
            
               patirtis rodo, kad atsižvelgiant į kiekvienos prekės, kuriai taikomas šis sprendimas, fitosanitarinę riziką ir į poreikį užtikrinti proporcingesnį išteklių paskirstymą siekiant vienodai efektyviai ir veiksmingai patikrinti visas prekes pakanka minimaliu 15 % dažnumu atliekamų augalų sveikatos patikrinimų. Todėl tam tikrų prekių augalų sveikatos patikrinimų dažnumas turėtų būti sumažintas nuo 90 % iki 15 %;
            
         
               (6)
            
            
               patirtis rodo, kad, siekiant Kinijos nacionalinei augalų apsaugos organizacijai pateikti išsamesnę informaciją apie užregistruotus medinės pakavimo medžiagos sulaikymo atvejus, svarbu, kad valstybės narės pateiktų informaciją, būtiną siekiant nustatyti nepatikimo ženklinimo šaltinius ir priežastis, dėl kurių ženklai laikomi neteisingais;
            
         
               (7)
            
            
               tam, kad 2014 m. spalio 1 d.–2015 m. kovo 31 d. laikotarpiu atlikti augalų sveikatos patikrinimai ir pranešimai apie juos būtų nuoseklūs, tam laikotarpiui tikslinga numatyti pereinamojo laikotarpio priemones;
            
         
               (8)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Įgyvendinimo sprendimas 2013/92/ES iš dalies keičiamas taip:
   
               1)
            
            
               3 straipsnio pirma pastraipa pakeičiama taip:
               „Siekiant patvirtinti, kad medinė pakavimo medžiaga atitinka Direktyvos 2000/29/EB IV priedo A dalies I skirsnio 2 punkte išdėstytus reikalavimus, nurodytų prekių siuntų medinės pakavimo medžiagos augalų sveikatos patikrinimai, nustatyti Direktyvos 2000/29/EB 13a straipsnio 1 dalies b punkto iii papunktyje, atliekami šio sprendimo I priede nurodytu minimaliu dažnumu.“
            
         
               2)
            
            
               4 straipsnis pakeičiamas taip:
               „4 straipsnis
               Priemonės, jeigu nesilaikoma reikalavimų
               Jeigu 3 straipsnyje nurodyti augalų sveikatos patikrinimai rodo, kad nesilaikoma Direktyvos 2000/29/EB IV priedo A dalies I skirsnio 2 punkto arba medinė pakavimo medžiaga užkrėsta tos direktyvos I priedo A dalyje nurodytais kenksmingais organizmais, atitinkama valstybė narė reikalavimų neatitinkančiai medinei pakavimo medžiagai nedelsiant pritaiko vieną iš tos direktyvos 13c straipsnio 7 dalyje nurodytų priemonių.“
            
         
               3)
            
            
               5 straipsnis pakeičiamas taip:
               „5 straipsnis
               Atskaitomybė
               Nepažeidžiant Komisijos direktyvos 94/3/EB (4), valstybės narės praneša Komisijai apie augalų sveikatos patikrinimų, atliktų pagal šio sprendimo 2 ir 3 straipsnius, skaičių ir rezultatus, naudodamos II priede pateiktą šabloną: iki 2016 m. liepos 31 d. – apie 2015 m. balandžio 1 d.–2016 m. kovo 31 d. patikrinimus ir iki 2017 m. liepos 31 d. – apie 2016 m. balandžio 1 d.–2017 m. kovo 31 d. patikrinimus.
            
         
               4)
            
            
               7 straipsnio antra pastraipa pakeičiama taip:
               „1–4 straipsniai taikomi iki 2017 m. kovo 31 d.“
            
         
               5)
            
            
               I ir II priedai iš dalies keičiami pagal šio sprendimo priedą.
            
         2 straipsnis
   Įgyvendinimo sprendimas 2013/92/ES be šiuo sprendimu padarytų pakeitimų toliau taikomas 2014 m. spalio 1 d.–2015 m. kovo 31 d. atliktiems augalų sveikatos patikrinimams ir pranešimams apie jų skaičių ir rezultatus.
   3 straipsnis
   Šis sprendimas skirtas valstybėms narėms.
   
      Priimta Briuselyje 2015 m. kovo 18 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 169, 2000 7 10, p. 1.
   
      (2)  2013 m. vasario 18 d. Komisijos įgyvendinimo sprendimas 2013/92/ES dėl Kinijos kilmės nurodytoms prekėms vežti faktiškai naudojamos medinės pakavimo medžiagos priežiūros, augalų sveikatos tikrinimo ir kitų priemonių (OL L 47, 2013 2 20, p. 74).
   
      (3)  2014 m. birželio 17 d. Komisijos įgyvendinimo direktyva 2014/78/ES, kuria iš dalies keičiami Tarybos direktyvos 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje I, II, III, IV ir V priedai (OL L 183, 2014 6 24, p. 23).
   
      (4)  1994 m. sausio 21 d. Komisijos direktyva 94/3/EB, nustatanti pranešimo apie sulaikytą siuntą ar kenksmingus organizmus, įvežamus iš trečiųjų šalių ir keliančius fitosanitarinį pavojų, tvarką (OL L 32, 1994 2 5, p. 37).“
   
      PRIEDAS
      Įgyvendinimo sprendimo 2013/92/ES I priedas pakeičiamas taip:
      
         
            „I PRIEDAS
            
               NURODYTOS PREKĖS
            
            
                        Kombinuotosios nomenklatūros kodas
                     
                     
                        Aprašymas
                     
                     
                        Augalų sveikatos patikrinimų dažnumas (%)
                     
                  
                        2514 00 00
                     
                     
                        Skalūnai, grubiai aplyginti ar neaplyginti, arba tik suskaldyti arba nesuskaldyti pjaunant arba kitu būdu į stačiakampius (įskaitant kvadratinius) blokus arba plokštes
                     
                     
                        15
                     
                  
                        2515
                     
                     
                        Marmuras, travertinas, ekausinas ir kiti paminklams ar statybai skirti kalkakmeniai, kurių savitasis sunkis ne mažesnis kaip 2,5, ir alebastras, grubiai aplygintas ar neaplygintas, arba tik suskaldytas arba nesuskaldytas pjaunant arba kitu būdu į stačiakampius (įskaitant kvadratinius) blokus arba plokštes
                     
                     
                        15
                     
                  
                        2516
                     
                     
                        Granitas, porfyras, bazaltas, smiltainis ir kiti paminklams ar statybai skirti akmenys, grubiai aplyginti ar neaplyginti, arba tik suskaldyti arba nesuskaldyti pjaunant arba kitu būdu į stačiakampius (įskaitant kvadratinius) blokus arba plokštes
                     
                     
                        15
                     
                  
                        6801 00 00
                     
                     
                        Tašyti akmenys, apvadų (bordiūrų) akmenys ir šaligatvio arba grindinio plokštės iš gamtinių akmenų (išskyrus skalūnus)
                     
                     
                        15
                     
                  
                        6802
                     
                     
                        Apdoroti paminkliniai arba statybiniai akmenys (išskyrus skalūnus) ir jų dirbiniai, išskyrus prekes, priskiriamas 6801 pozicijai; mozaikos kubeliai ir panašūs dirbiniai iš gamtinių akmenų (įskaitant skalūnus), pritvirtinti arba nepritvirtinti prie pagrindo; dirbtinai nudažytos gamtinių akmenų (įskaitant skalūnus) granulės, trupiniai ir milteliai
                     
                     
                        15
                     
                  
                        6803 00
                     
                     
                        Apdoroti skalūnai ir dirbiniai iš skalūnų arba iš aglomeruotų skalūnų
                     
                     
                        15
                     
                  
                        6908
                     
                     
                        Keraminės glazūruotos šaligatvio ir grindinio plytelės, kokliai arba sienų apdailos plytelės; glazūruotos keraminės mozaikinės plytelės ir panašūs produktai, pritvirtinti arba nepritvirtinti prie pagrindo
                     
                     
                        15
                     
                  
                        7210
                     
                     
                        Plokšti valcavimo produktai iš geležies arba iš nelegiruotojo plieno, kurių plotis ne mažesnis kaip 600 mm, plakiruoti, padengti arba apvilkti
                     
                     
                        15“
                     
                  
      
      Įgyvendinimo sprendimo 2013/92/ES II priedas pakeičiamas taip:
      
         
            „II PRIEDAS
            
               ATASKAITOS ŠABLONAS
            
            
                        
                           Ataskaita apie kiekvienos Kinijos kilmės nurodytų prekių siuntos medinės pakavimo medžiagos importo fitosanitarinį patikrinimą.
                        
                     
                  
                        
                           Ataskaitinis laikotarpis:
                        
                     
                  
                        
                           Ataskaitą teikianti valstybė narė:
                        
                     
                  
                        
                           Atitinkami įvežimo punktai:
                        
                     
                     
                        
                           Tikrinimo vieta:
                        
                     
                     
                        
                           Paskirties vietoje patikrintų siuntų skaičius:
                        
                        
                           Įvežimo punkte patikrintų siuntų skaičius:
                        
                     
                  
                         
                     
                     
                        
                           Kombinuotosios nomenklatūros kodas 2514 00 00
                        
                     
                     
                        
                           Kombinuotosios nomenklatūros kodas 2515
                        
                     
                     
                        
                           Kombinuotosios nomenklatūros kodas 2516
                        
                     
                     
                        
                           Kombinuotosios nomenklatūros kodas 6801 00 00
                        
                     
                     
                        
                           Kombinuotosios nomenklatūros kodas 6802
                        
                     
                     
                        
                           Kombinuotosios nomenklatūros kodas 6803
                        
                     
                     
                        
                           Kombinuotosios nomenklatūros kodas 6908
                        
                     
                     
                        
                           Kombinuotosios nomenklatūros kodas 7210
                        
                     
                  
                        Siuntų, kurios į ES įvežtos per ataskaitą teikiančią valstybę narę, skaičius
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                           Patikrintų siuntų skaičius
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                           Iš jų siuntų, kurių medinė pakavimo medžiaga atitinka reikalavimus, skaičius
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                           Iš jų sulaikytų siuntų, kurių medinė pakavimo medžiaga neatitinka reikalavimų, skaičius
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                                    —
                                 
                                 
                                    Iš jų užkrėsta kenksmingais organizmais ir be reikalavimus atitinkančio ISPM15 ženklo (suskirstyti pagal atskirų rūšių kenksmingus organizmus ir nurodykite, ar ženklo nėra, ar jis neteisingas) (1)
                                    
                                 
                              
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  —Iš jų užkrėsta kenksmingais organizmais ir su reikalavimus atitinkančiu ISPM15 ženklu (suskirstyti pagal atskirų rūšių kenksmingus organizmus)Nurodyti šalies kodą, gamintojo ir (arba) apdorotojo kodą ir ISPM15 ženklo (-ų) apdorojimo kodą
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                                    —
                                 
                                 
                                    Iš jų tik be reikalavimus atitinkančio ISPM15 ženklo (suskirstyti pagal tai, ar ženklo nėra, ar jis neteisingas) (1)
                                    
                                 
                              
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
      
      
         (1)  Jei taikytina, nurodyti priežastis, dėl kurių nustatyta, kad ISPM15 ženklai neteisingi (tipas, taikymo būdas ir kt.)“